CELEX: 32018R0676
Language: el
Date: 2018-05-03 00:00:00
Title: Κανονισμός (ΕΕ) 2018/676 της Επιτροπής, της 3ης Μαΐου 2018, για τη διόρθωση του κανονισμού (ΕΕ) αριθ. 546/2011 της Επιτροπής για την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τις ενιαίες αρχές για την αξιολόγηση και την αδειοδότηση των φυτοπροστατευτικών προϊόντων (Κείμενο που παρουσιάζει ενδιαφέρον για τον ΕΟΧ )

4.5.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 114/8
               
            ΚΑΝΟΝΙΣΜΌΣ (ΕΕ) 2018/676 ΤΗΣ ΕΠΙΤΡΟΠΉΣ
      της 3ης Μαΐου 2018
      για τη διόρθωση του κανονισμού (ΕΕ) αριθ. 546/2011 της Επιτροπής για την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τις ενιαίες αρχές για την αξιολόγηση και την αδειοδότηση των φυτοπροστατευτικών προϊόντων
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 29 παράγραφος 6 και το άρθρο 84 στοιχείο δ).
      Εκτιμώντας τα ακόλουθα:
      
                  (1)
               
               
                  Εμφανίζεται ένα λάθος στο σημείο Γ. 2.5.1.2. i) του μέρους I του παραρτήματος του κανονισμού (ΕΕ) αριθ. 546/2011 της Επιτροπής (2), το οποίο καθορίζει τις ειδικές αρχές που πρέπει να λαμβάνονται υπόψη κατά τη διαδικασία λήψης αποφάσεων όσον αφορά τη συγκέντρωση της δραστικής ουσίας και των σχετικών μεταβολιτών, προϊόντων αποδόμησης ή αντίδρασης στα υπόγεια ύδατα.
               
            
                  (2)
               
               
                  Το λάθος εμφανίστηκε κατά την ενσωμάτωση ορισμένων διατάξεων της καταργηθείσας οδηγίας 91/414/ΕΟΚ του Συμβουλίου (3) στον κανονισμό (ΕΕ) αριθ. 546/2011 σύμφωνα με το άρθρο 84 στοιχείο δ) του κανονισμού (ΕΚ) αριθ. 1107/2009.
               
            
                  (3)
               
               
                  Στο παράρτημα της οδηγίας 91/414/ΕΟΚ, έγινε παραπομπή στην οδηγία 80/778/ΕΟΚ του Συμβουλίου σχετικά με την ποιότητα του νερού που προορίζεται για κατανάλωση από τον άνθρωπο (4) και η οποία στη συνέχεια καταργήθηκε και αντικαταστάθηκε από την οδηγία 98/83/ΕΚ του Συμβουλίου σχετικά με την ποιότητα του νερού που προορίζεται για ανθρώπινη κατανάλωση (5). Συνεπώς, ο κανονισμός (ΕΕ) αριθ. 546/2011 θα πρέπει να παραπέμπει στην οδηγία 98/83/ΕΚ, του Συμβουλίου και όχι στην οδηγία 2006/118/ΕΚ του Ευρωπαϊκού Κοινοβουλίου και του Συμβουλίου (6), που αφορά την προστασία των υπόγειων υδάτων από τη ρύπανση και την υποβάθμιση.
               
            
                  (4)
               
               
                  Κατά συνέπεια, ο κανονισμός (ΕΕ) αριθ. 546/2011 θα πρέπει να διορθωθεί αναλόγως.
               
            
                  (5)
               
               
                  Προκειμένου να εξασφαλιστεί ότι τα ορθά κριτήρια για την κατάλληλη εφαρμογή των ενιαίων αρχών ισχύουν επίσης για τις εν εξελίξει διαδικασίες αξιολόγησης, η εν λόγω διόρθωση θα πρέπει να εφαρμοστεί το συντομότερο δυνατόν.
               
            
                  (6)
               
               
                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Ο κανονισμός (ΕΕ) αριθ. 546/2011 διορθώνεται ως εξής:
      
                   
               
               
                  Στο μέρος I του παραρτήματος, σημείο Γ. 2.5.1.2. το σημείο i) αντικαθίσταται από το ακόλουθο κείμενο:
                  
                     
                                 «i)
                              
                              
                                 τη μέγιστη επιτρεπόμενη συγκέντρωση που καθόρισε η οδηγία 98/83/ΕΚ (*1)· ή
                              
                           
               
            Άρθρο 2
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 3 Μαΐου 2018.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 309 της 24.11.2009, σ. 1.
      
         (2)  Κανονισμός (ΕΕ) αριθ. 546/2011 της Επιτροπής, της 10ης Ιουνίου 2011, για την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τις ενιαίες αρχές για την αξιολόγηση και την αδειοδότηση των φυτοπροστατευτικών προϊόντων (ΕΕ L 155 της 11.6.2011, σ. 127).
      
         (3)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230 της 19.8.1991, σ. 1).
      
         (4)  Οδηγία 80/778/ΕΟΚ του Συμβουλίου, της 15ης Ιουλίου 1980, περί της ποιότητας του πόσιμου νερού (ΕΕ L 229 της 30.8.1980, σ. 11).
      
         (5)  Οδηγία 98/83/ΕΚ του Συμβουλίου, της 3ης Νοεμβρίου 1998, σχετικά με την ποιότητα του νερού ανθρώπινης κατανάλωσης (ΕΕ L 330 της 5.12.1998, σ. 32).
      
         (6)  Οδηγία 2006/118/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με την προστασία των υπόγειων υδάτων από τη ρύπανση και την υποβάθμιση (ΕΕ L 372 της 27.12.2006, σ. 19).
      
         (*1)  Οδηγία 98/83/ΕΚ του Συμβουλίου, της 3ης Νοεμβρίου 1998, σχετικά με την ποιότητα του νερού ανθρώπινης κατανάλωσης (ΕΕ L 330 της 5.12.1998, σ. 32).»